Moj brat Aleksa - Wikipedia

# Moj brat Aleksa

### Sa Wikipedije, slobodne enciklopedije

Moj brat Aleksa
Originalni naziv: | Moj brat Aleksa
Godina produkcije: | 1991
Zemlja produkcije: | Jugoslavija, Bosna i Hercegovina
Jezik: | bosanski
Žanr: | biografija
Režija: | Aleksandar Jevđević
Scenarist: | Josipa Lešića i Đorđa Lebovića.
Muzika: | Ranko Rihtman
Uloge: | Branislav Lečić
Producent: | ?
Kompanija: | Televizija Sarajevo i Televizija Ljubljana
Trajanje: | 125 min.
| Popis filmova

Moj brat Aleksa, romantizirana je biografija jednog od najvećih bosanskohercegovačkih pjesnika Alekse Šantića. Priča je to o velikom vizionaru i romantičaru s jedne strane, i velikom gubitniku u privatnom životu s druge strane. Suptilno ispričanu priču iz mostarske čaršije majstorski nam priča njegov stariji brat. Veliki Šantić rođen je u strogo patrijarhalnoj, bogatoj mostarskoj trgovačkoj porodici, u srcu konzervativne društvene sredine Bosne i Hercegovine na prijelazu vijeka, u kontroverznim vremenima s kraja 19. i početka 20. vijeka. Šantić se vrlo mlad zaljubljuje najprije u Slavonku Anku Tomlinović, kćerku siromašnog doseljeničkog fotografa, koju na kraju ostavlja pod pritiskom svoje strogo pravoslavne porodice. Nešto kasnije pomalo rezignirani Šantić upoznaje i Zorku Šolinu, mladu i bogatu Mostarku, koja zbog interesa svoje pragmatične porodice napušta pjesnika, ostavljajući mu još jednu ranu na srcu. U svojim zrelim godinama, u osvit Prvog svjetskog rata Šantić se strastveno angažira u društvenom i političkom životu Mostara, dajući jednom čitavom dobu osebujan pečat. Vrlo brzo uslijedit će i razočarenja, siromaštvo, bolest, tuga i usamljenost bremenitih godina. I prije svega izvjesnost prerane smrti.

Film Moj brat Aleksa rađen je u koprodukciji sarajevske produkcijske kuće "Forum", Televizije Sarajevo i Televizije Ljubljana, a glavnu ulogu u filmu spretno je tumačio beogradski glumac Branislav Lečić, koji je prenio svu lirsku suptilnost lika legendarnog pjesnika iz Mostara. Ostale su uloge tumačili: Alma Prica, Snežana Bogdanović, Aleksandar Berček, Uroš Kravljača, Nada Đurevska. Muziku za film skladao je poznati sarajevski dirigent i kompozitor Ranko Rihtman na poetske tekstove Alekse Šantića, a svih je deset brojeva filmskog soundtracka vrsno otpjevao majstor domaće šansone Dragan Stojnić, dijelom i uz potporu hora Radiotelevizije Sarajevo.

## [izmijeni] Relevantni članci

- Film
- Popis filmova

## [izmijeni] Vanjski linkovi

- Moj brat Aleksa na IMDb
- Cjelokupna djela Alekse Šantića
- Izbor iz Šantićevih pjesama
- Izabrane pjesme

Wikicitat na bosanskom jeziku ima članak pod nazivom:
Moj brat Aleksa
Preuzeto sa: "http://bs.wikipedia.org../../../m/o/j/Moj_brat_Aleksa_d73e.html"

Kategorije: Filmovi iz 1991 godine | Film | Bosanskohercegovački film | Wikicitat

##### Views

- Članak
- Razgovor
- Trenutna verzija

##### Pretraga